CELEX: 62014CN0398
Language: da
Date: 2014-08-20 00:00:00
Title: Sag C-398/14: Sag anlagt den 20. august 2014 — Europa-Kommissionen mod Den Portugisiske Republik

27.10.2014   
            
            
               DA
            
            
               Den Europæiske Unions Tidende
            
            
               C 380/3
            
         Sag anlagt den 20. august 2014 — Europa-Kommissionen mod Den Portugisiske Republik
   (Sag C-398/14)
   2014/C 380/03
   Processprog: portugisisk
   
      Parter
   
   
      Sagsøger: Europa-Kommissionen (ved P. Guerra e Andrade og E. Manhaeve, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 4 i direktiv 91/271/EØF (1) om rensning af byspildevand, idet den ikke har sikret et passende niveau for rensningen af byspildevand i de 52 udvalgte byområder, hvor overtrædelserne er blevet fastslået.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Artikel 4 i direktiv 91/271/EØF bestemmer bl.a., at udledninger til ferskvand og flodmundinger fra byområder med mellem 2000 og 10  000 PE (personækvivalenter) senest den 31. december 2005 skal underkastes sekundær rensning eller en tilsvarende rensning før udledningen.
   Det er Kommissionens opfattelse, at der i Portugal foreligger et problem, der berører hele ordningen, idet den portugisiske stat ikke hverken på nationalt eller regionalt niveau har vedtaget passende planlægningsforanstaltninger med henblik på korrekt at efterkomme bestemmelserne i direktiv 91/271/EØF.
   
      (1)  Rådets direktiv 91/271/EØF af 21.5.1991 om rensning af byspildevand (EFT L 135, s. 40).